Here is a page extracted from Wikipedia that may contain CSS, HTML, and a lot of unformatted text.

Title: Río Esca
Content: O río Esca (en euskera Ezka) ye un río afluent de l'Aragón que discurre a o largo de 51 kilometros, más que más por a Comunidat Foral de Navarra y en menor mida (14 kilometros) por Aragón (provincia de Zaragoza). Naixe por a unión d'os ríos Belagua y Uztárroz en a localidat navarra d'Isaba (Val de Roncal) y prene a dirección sud por a val dica a suya desembocadura en l'entibo de Yesa, auguas abaixo d'a localidat aragonesa de Sigüés (Chacetania).

Curiosidades

Desbordamientos 
En epocas de gran pluviometría, se producen desbordamientos d'as suyas auguas que afectan a la vía de comunicación NA-137 (Burgui-Isaba-Francia).

Zona de banyo 
As auguas d'iste río, sirven como zona de banyo en verano a l'altaria d'a localidad navarra de Burgui y en l'aragonesa de Salvatierra d'Esca.

Eventos festivos 
A traviés d'as auguas d'iste río se fa o Día de l'Almadía (u navata), una fiesta declarada "Fiesta d'Intrés Turistico Rechional" en Navarra y "Fiesta d'Intrés Turistico Nacional" organizada por l'Asociación Cultural d'Almadieros Navarros que se celebra cada anyo en a localidad navarra de Burgui (Val de Roncal).

Se veiga tamién 
 Río Aragón.
 Entibo de Yesa.

Referencias

Ríos d'a provincia de Zaragoza
Ríos de Navarra
Ríos d'a Chacetania
Ríos pirenencos d'Aragón
Afluents d'o río Aragón